Paraoa

Paraoa (iné názvy: Tohora, Hariri) je malý atol v centrálnej časti súostrovia Tuamotu v rámci Francúzskej Polynézie. Najbližším susedom je iný malý atol Manuhangi ležiaci približne km na západ, a väčší atol Hao, ležiaci približne 76 km na sever. Geografia atolu Má hruškovitý tvar. Na dĺžku meria iba necelých 7 km a na šírku 4,2 km. Jeho lagúnu spájajú s vonkajším oceánom iba plytké a nesplavné (s výnimkou malých člnov) útesové prieplavy z južnej strany, prerušované piesočnými presypmi. Prstenec atolu je zo severnej a východnej stranu úplne uzatvorený súvislým pásom zeme s vegetáciou, ktorého výška nepresahuje 2 m nad hladinou oceánu. Vegetáciu tvoria zväčša kokosové palmy, ktoré tam boli vysadené zámerne. Je permanentne neobývaný, aj keď na atole sú známky ľudskej činnosti, najmä kvôli ťažbe kopry. História Prvý písomne doložený objav atolu vykonal anglický moreplavec Samuel Wallis 11. júna 1767. Atol pomenoval Gloucester. Podľa záznamov na breh nevystúpil. Ďalší záznam je od Fredericka Beecheyho z 22. januára 1826. Ani on na breh nevystúpil a ani nevidel žiadne známky o obývaní atolu. Administratívne začlenenie Atol patrí spolu s atolmi Ahunui (neobývaný), Nengonengo, Manuhangi (neobývaný) do komunity Hao. Referencie Externé odkazy Archív zoznamu atolov na OceanDots Biodiverzita polynézskych atolov Archivované 2008-05-16 na Wayback Machine Zdroj Tento článok je čiastočný alebo úplný preklad článku Paraoa na anglickej Wikipédii.